section_heading: HS pištolji
paragraph_text: HS2000 je treći model poluatomatskog pištolja kojeg proizvodi hrvatska tvrtka HS Produkt od 1999. godine. Svojim dizajnom, inovativnim konstrukcijskim rješenjima, malom težinom i velikom preciznošću stekao je brojna priznanja u zemlji i u inozemstvu. Na američkom tržištu plasira ga tvrtka Springfield Armory pod nazivom SA-XD, a koriste ga i oružane snage Bosne i Hercegovine, Dominikanske Republike, Indonezije, Iraka, Makedonije, Malezije, Tajlanda, Tunis, kao i domaće oružane snage i policija.